Ցուցասրահում ներկայացված աշխատանքները ընկալվեցին՝ մեկ որպես գրաֆիկական, մեկ որպես գեղանկարչական ոճի մեջ. էականը, թերեւս, ստեղծագործության միտումն է, կոնցեպտը, որը մտածողական- փիլիսոփայական հենք ու գաղափարաբանություն ունի: «Շատ նուրբ մոտեցում է՝ թե ինչպես կարելի է արվեստագետի մեկ շերտը մատուցելով՝ իր ամբողջ խորությունը ներկայացնել: Սա վերջին տարիների իր գեղագիտության զտված, շատ մաքրված տարբերակն է՝ իր արվեստի ամփոփումը: Մինիմալիզմի մեջ խոսք է ասված, թե որ ամենաէական էլեմենտն է արվեստագետը թողել իր արվեստում եւ որից ձերբազատվել, – համոզված է Արա Հայթայանը: Արվեստի նպատակը մարդուն մտերմիկ խոսք ասելն է: Սա այդ մտերմիկ զրույցն է, մարդու գոյաբանության հիմնավոր կետին է միտված այս զրույցը: